section_heading: Trenerska karijera
paragraph_text: Nakon kraja igračke karijere preselio se u Metković, stekao je zvanje višeg nogometnog trenera te se od 1973. godine aktivno bavio trenerskim radom, a od 1977. godine do svoje sportske mirovine u srpnju 2017. godine trenirao je brojne momčadi u dolini Neretve. Bio je trener i sinjskog Junaka, te Rudara iz Trbovlja, a najčešće, u više navrata raznih dobnih kategorija, uključujući i prvu momčad Neretve iz Metkovića, te je kroz više od četiri desetljeća trenerske karijere svoje nogometno znanje prenio na brojne generacije mladih igrača, zbog čega je 2019. godine primio najvišu nagradu Hrvatskog nogometnog saveza, Trofej podmlatka, kao priznanje za svoj kontinuirani rad s mladima i doprinos razvoju nogometa u dolini Neretve i okolici.<ref>[https://hns-cff.hr/news/19719/odrzana-redovna-skupstina-hns-a/ Hrvatski nogometni savez: Dodijeljen Trofej podmlatka za 2019. godinu]